स्वागत छ। UN को माइन्ड कम्प्यानियनसँग परिचित होऔँ।
संयुक्त राज्यले तपाईंलाई आफ्नो मानसिक स्वास्थ्य र कल्याणको द्रुत स्वयं-निर्धारण गर्न सघाउनका निम्ति यो एप डिजाइन गरेको छ।
यसले तपाईंलाई तन्दुरुस्त रहन र ऊर्जाले भरिपूर्ण राख्न सहायता गर्ने टुल र जानकारी प्रदान गर्ने छ।
यो एपमा भएका टुल र जानकारी नियमित रूपमा प्रयोग गरेबापत तपाईं आफ्नो मानसिक स्वास्थ्यको स्थिति बुझ्न सक्नुहुन्छ
र तपाईंको ऊर्जा पूरै सकिएका बेला तपाईंलाई ऊर्जा प्राप्त गर्न पनि मद्दत गर्छ।
तपाईंका कर्तव्यहरू पूरा गर्ने क्रममा तपाईंका दृढता र प्रभावकारितालाई निरन्तरता दिन वा परिष्कार गर्नका निम्ति
तपाईंको मानसिक स्वास्थ्यको भूमिका महत्त्वपूर्ण छ भन्ने कुरा याद राख्नुहोस्।
सर्वप्रथम तपाईंले आफ्नो स्क्रिनमा देख्नुभएको मानसिक स्वास्थ्यको निरन्तरता भनेको के हो भन्ने कुरा बुझ्नु पर्छ।
हरियो रङले तपाईं स्वस्थ र तन्दुरुस्त हुनुहुन्छ भन्ने जनाउँछ।
पहेँलो रङले तपाईं समस्याहरू राम्रोसँग सामना गरिरहनुभएको छ र आफ्नो तनाव व्यवस्थापन गरिरहनुभएको छ भन्ने जनाउँछ।
सुन्तला रङले तपाईंलाई समस्या भइरहेको छ र तपाईंलाई नकारात्मक प्रभाव पार्ने चुनौतीहरू सामान गरिरहनुभएको छ भन्ने जनाउँछ।
रातो रङले चिकित्सकीय मद्दत र सहायता लिनु पर्छ भन्ने जनाउँछ।
तपाईंले यी रङहरूका बारेमा बुझ्नुभयो भने तपाईंलाई तपाईंले कति बेला विश्राम लिनु पर्छ,
कसैसँग कुरा गर्नु पर्छ वा सहायता माग्नु पर्छ भन्ने कुरा पहिचान गर्न मद्दत गर्ने छ।
यो तपाईंको कल्याण उचित अवस्थामा राख्ने सरल र शक्तिशाली तरिका हो।
तपाईं तपाईंले यो एप किन प्रयोग गर्नु पर्छ भन्ने कुरा सोध्न चाहनुहुन्छ?
स्वास्थ्य भनेको शारीरिक शक्ति मात्र होइन।
मस्तिष्कको बारेमा पनि हो।
स्पष्ट निर्णय गर्न, बलिया सम्बन्धहरू बनाइराख्न र
कर्तव्यको चाप व्यवस्थापन गर्न बलियो दिमाग चाहिन्छ।
तपाईंको मानसिक कल्याणले तपाईंलाई मात्र नभई तपाईंका सहकर्मी र तपाईंका लक्ष्यहरूको सफलतामा पनि प्रभाव पार्छ।
त्यसैकारण, मानसिक स्वास्थ्य पनि शारीरिक तन्दुरुस्ती जत्तिकै महत्त्वपूर्ण हुन्छ।
यो प्रयोगकर्ताले सजिलै प्रयोग गर्न मिल्ने एप तपाईंको समग्र कल्याण राम्रो बनाउने साथी हो।
तपाईंले यो एप नियमित रूपमा प्रयोग गर्नुभयो भने तपाईं तनावका सङ्केत वा मनोवैज्ञानिक तनाव चाँडै पहिचान गर्न सक्नुहुन्छ।
यो एपलाई कल्याणसम्बन्धी व्यक्तिगत मित्रका रूपमा प्रयोग गर्नुहोस्।
यसले तपाईंका अद्वितीय चुनौतीहरूका लागि डिजाइन गरिएका मार्गदर्शन, स्रोत र सहायता प्रदान गर्छ।
यसले तपाईंलाई सन्तुलित स्वस्थ दिमागलाई निरन्तरता दिने तपाईंको यात्रामा मद्दत गर्छ।
तपाईंलाई यो एपमा आफ्नो जानकारी सुरक्षित रहन्छ कि रहँदैन भन्ने कुरा अवश्य पनि जान्न मन लाग्ने छ।
अवश्य! हामीले यो एप हरेक चरणमा गोप्यता सुनिश्चित गर्दै तपाईंको
गोपनीयता र सुरक्षालाई ध्यानमा राखेर डिजाइन गरेका छौँ।
यी टुलहरूका परिणाम यो एपभित्र मात्र रहन्छन् र तपाईंबाहेक अन्य कुनै पनि व्यक्तिले ती परिणाम एक्सेस गर्न सक्दैनन्।